Øvelser 3-6 uger efter operationen
Ø velser 6-12 uger efter operationen
12 uger efter operationen
De første 3 uger efter operationen skal skulderens muskler have ro til at hele. Derfor må du ikke bruge armen aktivt, hvilket betyder, at du ikke må bevæge den i nogen retninger ved hjælp af muskelkraft i den opererede skulder.
Lægen har ordineret følgende bandage:
Fikseret mitelle nat og collar ’n cuff dag
Collar ’n cuff nat og dag
Du skal have bandagen på hele tiden, undtagen når du klæder dig af og på, vasker dig eller laver øvelser. Tag derfor armen ud af bandagen, mens du laver øvelserne i denne pjece, men sørg for, at du ikke bevæger armen ved hjælpe af skulderens muskler.
Selvom du skal holde armen i ro, er det vigtigt, at du holder den passive bevægelighed ved lige ved at lave øvelserne i denne pjece.
Mens du er indlagt, vil en fysioterapeut instruere dig i de passive øvelser, du skal lave, når du kommer hjem. Hvis du ikke når at tale med fysioterapeuten, inden du bliver udskrevet, får du tilsendt et øvelsesprogram, og fysioterapeuten vil ringe dig op og instruere dig i øvelserne per telefon dagen efter operationen. Hvis du ønsker det, kan du komme ind på hospitalet og blive instrueret i øvelserne.
Når du er kommet hjem fra hospitalet, får du tilsendt en genoptræningsplan, som er en henvisning til videre genoptræning. Inden for 6 uger efter operationen bliver du indkaldt til genoptræning hos en fysioterapeut på det hospital, som ligger nærmest din bopæl.
Cirka 6 uger efter operationen skal du til kontrol hos en læge på hospitalet. Du kommer også til at tale med en fysioterapeut, som hjælper dig i gang med bevægelighedsøvelser, da du efter 6 uger igen må bevæge armen ved hjælp af skulderens muskler.
Du skal lave 10-20 gentagelser af hver øvelse minimum 3 gange dagligt.
Efter 3 uger skal du ikke længere bruge bandagen. Du må nu begynde at bruge din arm aktivt ubelastet, hvilket betyder, at du må bevæge armen ved hjælp af musklerne, men uden belastning. Dog må du højst løfte armen til 90 grader, og du må ikke dreje den udad. Du må ikke løfte, skubbe eller trække noget de næste 3 uger. Du må kun bruge armen indtil smertegrænsen.
Efter 6 uger skal du ikke længere bruge bandage. Du må nu begynde at bruge din arm aktivt, hvilket betyder, at du må bevæge armen i alle retninger, dog forsigtigt, når du drejer armen udad. Dit mål skal være at bruge armen mest muligt indtil smertegrænsen, så du øger armens bevægelighed og gør den stærkere. Det gør du blandt andet ved at lave nedenstående øvelser og ved at bruge armen i dagligdagen. På nuværende tidspunkt bør du være indkaldt til genoptræning på hospitalet, og du kan derfor lave øvelserne i samråd med fysioterapeuten.
Du må nu begynde at bære mere vægt i din opererede arm.
Først efter 4 måneder må du begynde at dyrke sport igen, dog bør du ikke dyrke kontaktsport og svømning før efter 6 måneder.